sagorsarker/bangla-wikipedia huggingface dataset:
কেন্দ্রীন সংশ্লেষ

কেন্দ্রীন সংশ্লেষ (Nucleosynthesis) হল নিউক্লিয়নদের (প্রোটন বা নিউট্রন) সংশ্লেষণ। এটি পূর্বতন নিউক্লিয়ন থেকে নতুন পারমাণবিক কেন্দ্রীন তৈরির প্রক্রিয়ার নাম। বৃহৎ বিস্ফোরণের পরে মহাবিশ্বের তাপমাত্রা যখন ১০ মিলিয়ন ডিগ্রীতে নেমে আসে তখন কোয়ার্ক-গ্লুওন প্লাসমা থেকে প্রাথমিক নিউক্লিয়নসমূহ সৃষ্টি হয়েছিল। প্রথম এই প্রক্রিয়াটিকে বলা যেতে পারে "নিউক্লিয়ন সৃষ্টি" বা Nucleogenesis। এই কেন্দ্রীন সংশ্লেষের চূড়ান্ত পরিণতি ছিল কার্বন, অক্সিজেনসহ অন্যান্য সকল মৌলের অস্তিত্ব লাভ। এই মৌলগুলো তারার অভ্যন্তরে কেন্দ্রীন বিভাজন অথবা কেন্দ্রীন সংযোজন বিক্রিয়ার মাধ্যমে সৃষ্টি হয়েছিলো।
আর্থার স্ট্যানলি এডিংটন সর্বপ্রথম ১৯২০ সালে বলেন যে তারাসমূহ হাইড্রোজেনকে হিলিয়ামে রুপান্তরিত করার মাধ্যমে শক্তি উৎপাদন করে। কিন্তু এই প্রস্তাব তখন গ্রহণযোগ্য হয়নি কারণ তারার একেবারে অভ্যন্তরভাগে সংগঠিত এই বিক্রিয়ার জন্য প্রয়োজনীয় গাণিতিক সূত্রের অবতারণা তিনি করতে পারেননি। দ্বিতীয় বিশ্বযুদ্ধের কয়েক বছর আগে হ্যান্স বেথে সর্বপ্রথম এই প্রক্রিয়ার একটি গ্রহণযোগ্য পরিমাণগত ব্যাখ্যা দেন। যুদ্ধের পরের বছরগুলিতে বিজ্ঞানী ফ্রেড হয়েল কেন্দ্রীন সংশ্লেষের মূল প্রক্রিয়া সম্বন্ধে বলেন যদিও তার বর্ণনাটি ছিল মূলত তারায় হাইড্রোজেন থেকে কীভাবে আরও ভারী মৌল সৃষ্টি হয় সে বিষয়ে। বিশ্বতত্ত্বের স্থির অবস্থা তত্ত্ব মেনে নিলেই তার এই প্রক্রিয়া খাটে। হয়েল তার গবেষণা ক্ষেত্রে সফলতা পান যার প্রমাণ তার গবেষণায় উদ্বুদ্ধ বিজ্ঞানীদের মৌলিক গবেষণা। হয়েলের গবেষণার পরপরই ই. মার্গারেট বারবিজ, জিওফ্রি বারবিজ এবং উইলিয়াম আলফ্রেড ফাওলার কেন্দ্রীন সংশ্লেষের গোড়াপত্তন করেন। তাদের সাথে এলিস্টেয়ার জি. ডব্লিউ ক্যামেরন এবং ডোনাল্ড ডি. ক্লেইটন এর নাম উল্লেখ করা যেতে পারে।
তারা তালিকা

তারা তালিকা () হল এক ধরনের জ্যোতির্বৈজ্ঞানিক তালিকা যা মহাকাশের সকল তারার তালিকা প্রণয়ন করে। জ্যেতির্বিজ্ঞানে অনোক তারার নামকরণ করা হয় কেবলমাত্র তার তালিকা নম্বর দিয়ে। তারার সংখ্যা এত বেশি যে একটিমাত্র তালিকায় সবগুলোকে নিয়ে আসা প্রায় অসম্ভব। এজন্যই প্রচুর তারা তালিকা দেখা যায়। অধিকাংশ আধুনিক তারা তালিকার ইলেক্ট্রনিক রুপ রয়েছে এবং সেগুলো নাসার অ্যাস্ট্রোনমিক্যাল ডাটা সেন্টার থেকে বিনামূল্যে ডাউনলোড করা যায়।
পৃথিবীর প্রথম তারা তালিকা প্রণয়ন করেন চৈনিক জ্যোতির্বিদ গ্যান ডি (Gan De), খ্রিস্টপূর্ব ৪র্থ শতাব্দীতে।
দ্বিতীয় শতাব্দীতে টলেমীর আলমাজেস্ট গ্রন্থের অংশ হিসেবে একটি তারা তালিকা প্রকাশিত হয়। এতে টলেমী আলেক্সান্দ্রিয়া হতে দৃশ্যমান ১,০২২ টি তারার তালিকা প্রণয়ন করেন। প্রায় এক হাজার বছর এই তালিকাটি আরব এবং পশ্চিমা বিশ্বে আদর্শ হিসেবে গ্রহণযোগ্য ছিল। অবশ্য টলেমীর তালিকাটিও পূর্বতন তারা তালিকা প্রণেতা হিপ্পার্কাসের তালিকার উপর অনেকাংশেই নির্ভরশীল ছিল। এটি দ্বিতীয় খ্রস্টপূর্বাব্দে প্রকাশিত হয়। এছাড়া ৩০০ খৃস্টপূর্বাব্দে টিমোচ্যারিস কর্তৃক প্রণীত একটি তালিকার কথাও জানা যায়।
তারাদের নামকরণের ক্ষেত্রে মধ্যযুগে প্রণীত দুইটি তারা তালিকার পদ্ধতি বর্তমান যুগেও ব্যবহৃত হয়ে আসছে। এর একটি হল বেয়ারের তালিকা এবং অপরটি ফ্ল্যামস্টিড তালিকা।
জোহান বেয়ার তার ইউরানোমেট্রিয়াতে উজ্জ্বল তারাদের একটি তালিকা প্রণয়ন করেন।
জন ফ্ল্যামস্টিড তার হিস্টোরিয়া সেলেস্টিস ব্রিটানিকা গ্রন্থে একটি তারা তালিকা প্রণয়ন করেন।
ইউরানোমেট্রিয়া

"ইউরানোমেট্রিয়া" (Uranometria) হল ইয়োহান বেয়ার কর্তৃক প্রণীত তারা কার্টোগ্রাফির সংক্ষিপ্ত নাম। ১৬০৩ সালে জার্মানির অগ্‌সবার্গ থেকে এটি প্রকাশিত হয়। এটি প্রকাশ করেন ক্রিস্টোফোরাস ম্যাংগাস। এর পূর্ণ নাম ছিল "Uranometria : omnium asterismorum continens schemata, nova methodo delineata, aereis laminis expressa."
ইন্টারন্যাশনাল অ্যাস্ট্রোনমিক্যাল ইউনিয়ন

ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) জ্যোতির্বিজ্ঞান বিষয়ক আন্তর্জাতিক সংস্থা। বিশ্বের সকল জ্যোতির্বিজ্ঞান ও মহাকাশ সংস্থাসমূহকে একত্রিত করার লক্ষ্য নিয়ে এটি কাজ করে থাকে। বিভিন্ন জ্যোতিষ্কের আন্তর্জাতিক নাম এবং সূচক প্রণয়নের প্রধান অধিকার ও দায়িত্ব এই সংস্থার হাতে অর্পিত থাকে। এর সদর দফতর প্যারিসে অবস্থিত।
মিজানুর রহমান চৌধুরী

মিজানুর রহমান চৌধুরী (১৯ অক্টোবর ১৯২৮ - ২ ফেব্রুয়ারি ২০০৬) বাংলাদেশের একজন রাজনীতিবিদ ছিলেন যিনি রাষ্ট্রপতি এরশাদের আমলে ৯ জুলাই ১৯৮৬ থেকে ২৭ মার্চ ১৯৮৮ পর্যন্ত বাংলাদেশের প্রধানমন্ত্রী হিসেবে দায়িত্ব পালন করেছেন।
মিজানুর রহমান চৌধুরী ১৯২৮ সালের ১৯ অক্টোবর চাঁদপুর জেলার পুরাণবাজারস্থ পূর্ব শ্রীরামদী গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা মরহুম মোঃ হাফিজ চৌধুরী এবং মাতা মরহুমা মোসাম্মৎ মাহমুদা বেগম।
কলেজ থেকেই তিনি ছাত্র রাজনীতির সাথে সম্পৃক্ত ছিলেন। ১৯৬২ সালে তিনি আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৬২ থেকে ১৯৬৯ পর্যন্ত পাকিস্তান জাতীয় পরিষদের সদস্য ছিলেন। যখন শেখ মুজিবুর রহমান এবং বাংলাদেশ আওয়ামী লীগ নেতৃবৃন্দ কারাগারে ছিলেন তখন তিনি দলের ভারপ্রাপ্ত সাধারণ সম্পাদক হিসেবে দায়িত্ব পালন করে।। ১৯৬৭ সালে তিনি নিজেও গ্রেফতার হন। আইয়ুব খানের বিরুদ্ধে আন্দোলনের সময় তিনি সম্মিলিত বিরোধী দলের অন্যতম সংগঠক ছিলেন। বাংলাদেশের স্বাধীনতা যুদ্ধে তিনি সক্রিয় ভাবে অংশগ্রহণ করেন।
’৭০ এর নির্বাচনে তিনি পাকিস্তান জাতীয় পরিষদের সদস্য হন। স্বাধীন বাংলাদেশে ১৯৭৩ এর সংসদে তিনি সংসদ সদস্য ছিলেন। ১৯৭৩ সালে শেখ মুজিবুর রহমানের মন্ত্রী সভায় তিনি সাহায্য ও পুনর্বাসন মন্ত্রণালয়ের দায়িত্বে ছিলেন। ১৯৭৫ সালে শেখ মুজিব নিহত হলে বাকশাল সরকারের পতন হয় এবং জিয়াউর রহমান সরকার বহুদলীয় রাজনীতির অনুমোদন দিলে বাংলাদেশ আওয়ামী লীগ পুনরুজ্জীবিত হয় এবং আবদুল মালেক উকিল এবং মিজানুর রহমান চৌধুরীর নেতৃত্বে আওয়ামী লীগের দু’টি পৃথক ধারার সৃষ্টি হয়।
আশির দশকের শুরু দিকে হুসেইন মুহাম্মদ এরশাদের সামরিক সরকারকে সমর্থন দেন এবং জাতীয় পার্টিতে (সেসময়ের নাম জাতীয় দল) যোগ দেন (১৯৮৪)। ১৯৮৬ তে প্রধানমন্ত্রী হন। এরশাদের রাষ্ট্রপতি থাকাকালীন তিনি দুই বছর প্রধানমন্ত্রীর দায়িত্ব পালন করেন। মার্চ, ১৯৮৮ তে মওদুদ আহমেদ তার স্থলে প্রধানমন্ত্রী হন। ১৯৯০ সালে এরশাদ ক্ষমতা ছেড়ে দেন। ১৯৯০ তে এরশাদ সরকার পতনের পর এরশাদ জেলে থাকাকালীন তিনি জাতীয় পার্টির ভারপ্রাপ্ত চেয়ারম্যানের দায়িত্ব পালন করেন। ২০০১ সালে মিজানুর রহমান আওয়ামী লীগে যোগ দেন এবং মৃত্যুর আগ পর্যন্ত আওয়ামী লীগের উপদেষ্টা ছিলেন।
২০০৬ সালে তিনি মৃত্যু বরণ করেন।
ভারতীয় নোবেল বিজয়ীদের তালিকা

নোবেল পুরস্কার হল একগুচ্ছ বার্ষিক আন্তর্জাতিক পুরস্কার, যা প্রদান করা হয় পদার্থবিজ্ঞান, রসায়ন, চিকিৎসাবিজ্ঞান, সাহিত্য, শান্তি ও অর্থনীতিতে মানবজাতির কল্যাণে তুলনারহিত কৃতিত্ব রেখেছেন তাঁদের। আলফ্রেড নোবেলের সর্বশেষ ইচ্ছাপত্র অনুযায়ী এই পুরস্কার প্রবর্তিত হয়। উক্ত ইচ্ছাপত্রে নির্দিষ্টভাবে বলা হয়েছিল যে, তাঁর সম্পত্তির একটি অংশ এই পুরস্কারগুলি প্রদানের কাজে ব্যবহার করতে হবে। প্রত্যেক "লরিয়েট" (প্রাপক) একটি করে স্বর্ণপদক, একটি ডিপ্লোমা ও একটি নির্দিষ্ট অঙ্কের অর্থ প্রদান করা হয়। কাদের এই পুরস্কারে ভূষিত করা হবে এবং আনুষাঙ্গিক অন্যান্য বিষয়গুলি নির্ধারণ করে নোবেল ফাউন্ডেশন। পদার্থবিজ্ঞান ও রসায়নে নোবেল পুরস্কার এবং অ্যালফ্রেড নোবেলের স্মৃতিতে অর্থনীতিতে স্বেরিজেস রিস্কব্যাংক পুরস্কার প্রদান করে রয়্যাল সুইডিশ অ্যাকাডেমি অফ সায়েন্সেস; নোবেল অ্যাসেম্বলি অ্যাট দ্য কারোলিনস্কা ইনস্টিটিউট প্রদান করে চিকিৎসাবিজ্ঞানে নোবেল পুরস্কার; সাহিত্যে নোবেল পুরস্কার প্রদান করে সুইডিশ অ্যাকাডেমি; এবং নরওয়েজিয়ান নোবেল কমিটি প্রদান করে নোবেল শান্তি পুরস্কার। সংশ্লিষ্ট বিষয়গুলিতে সর্বাধিক মর্যাদাবহ সম্মাননা হিসেবে এই পুরস্কারগুলি বহুল স্বীকৃত।
১৯০১ সালে প্রবর্তিত নোবেল পুরস্কার ২০২২ সাল পর্যন্ত মোট ৯৮৯ জন ব্যক্তিকে (৯৩০ জন পুরুষ ও ৫৯ জন নারী) এবং ৩০টি সংগঠনকে দেওয়া হয়েছে। নোবেল প্রাপকদের মধ্যে মোট ১২ জন ভারতীয় রয়েছেন, যাঁদের মধ্যে ৫ জন ভারতীয় নাগরিক এবং ৭ জন ভারতীয় বংশোদ্ভূত বা ভারতবাসী। ১৯১৩ সালে প্রথম ভারতীয় নাগরিক তথা প্রথম এশীয় হিসেবে নোবেল প্রাইজ অর্জন করেছিলেন রবীন্দ্রনাথ ঠাকুর। ভারতীয় নোবেল-প্রাপকদের তালিকায় মাদার টেরিজাই একমাত্র নারী। ভারতীয় কবি, দার্শনিক, জাতীয়তাবাদী এবং পূর্ণযোগের প্রবর্তক শ্রীঅরবিন্দ ১৯৪৩ সালে সাহিত্যে নোবেল পুরস্কার এবং ১৯৫০ সালে নোবেল শান্তি পুরস্কারের জন্য মনোনীত হলেও পুরস্কার অর্জনে সমর্থ হননি।
১৯৯৯ সালের ১ ডিসেম্বর, নরওয়েজিয়ান নোবেল কমিটি এই সংবাদ অনুমোদন করে যে মহাত্মা গান্ধী পাঁচবার নোবেল শান্তি পুরস্কারের জন্য মনোনীত হয়েছিলেন (১৯৩৭ থেকে ১৯৩৯ সাল পর্যন্ত, ১৯৪৭ সালে এবং ১৯৪৮ সালের জানুয়ারি মাসে আততায়ীর গুলিতে নিহত হওয়ার কিছুদিন আগে), কিন্তু পুরস্কার লাভ করেননি। ২০০৬ সালে নরওয়েজিয়ান নোবেল কমিটির সচিব গেয়ার লুন্ডেস্টাড এই ঘটনাকে নোবেল পুরস্কারের ১০০ বছরের ইতিহাসের সবচেয়ে বড়ো বিচ্যুতি বলে উল্লেখ করেন।
উইলিয়ামিনা ফ্লেমিং

উইলিয়ামিনা প্যাটন স্টিভেন্স ফ্লেমিং (মে ১৫, ১৮৫৭ - মে ২১, ১৯১১) একজন স্কটল্যান্ডীয় জ্যোতির্বিদ। তিনি স্কটল্যান্ডের ডান্ডিতে জন্মগ্রহণ করেন। তার বাবা "রবার্ট স্টিভেন্স" এবং মা "মেরি ওয়াকার স্টিভেন্স"।
এই মহীয়সী নারী ডান্ডিতেই তার মাধ্যমিক পড়াশোনা চালিয়ে যান এবং মাত্র ১৪ বছর বয়সে ছাত্রাবস্থাতেই শিক্ষকতা শুরু করেন। "জেমস ওর ফ্লেমিংকে" বিয়ে করে তিনি যুক্তরাষ্ট্রে চলে যান। ২১ বছর বয়সে ম্যাসাচুসেট্‌স অঙ্গরাজ্যের বোস্টনে স্থায়ী হন। গর্ভবতী থাকাকালীন অবস্থায় তার স্বামী তাকে পরিত্যাগ করেন এবং এরপর তাকে কাজের সন্ধানে নেমে পড়তে হয়। তার ছেলে "এডওয়ার্ড" এবং নিজে চলার জন্য শুরু করেন সংগ্রাম।
তিনি অধ্যাপক এডওয়ার্ড চার্লস পিকারিং-এর বাসায় গৃহপরিচারিকার কাজ করে জীবিকা নির্বাহ শুরু করেন। অধ্যাপক পিকারিং হাওয়ার্ড করেজ অবজারভেটরিতে তার পুরুষ সহকারীর কাজে আশাহত হন এবং উইলিয়ামিনাকেই তার মহকারী হিসেবে নিয়োগ করেন।
১৮৮১ সাল থেকে উইলিয়ামিনা মানমন্দিরে ক্লার্ক হিসেবে কাজ শুরু করেন। সেখানে থাকাকালীন সময়ে তিনি তারার বর্ণালী বিশ্লেষণের মাধ্যমে তাতে যে পরিমাণ হাইড্রোজেনের অস্তিত্ব থাকার প্রমাণ পাওয়া যায় তার উপর ভিত্তি করে উক্ত তারার জন্য একটি বর্ণ নির্ধারণের কাজে কর্তৃপক্ষকে প্রচুর সহায়তা করেন। "এ" শ্রেণীর তারাতে হাউড্রোজেন সবচেয়ে বেশি, "বি"-তে এর চোয়ে কম এবং এভাবে চলতে থাকবে। পরবর্তীতে অ্যানি জাম্প ক্যানন এই বর্ণায়িতকরণের পদ্ধতির আরো উন্নতি সাধন করে তাপমাত্রার ভিত্তিতে একটি প্রতীকায়ন ব্যবস্থার সূচনা ঘটিয়েছিলেন।
ফ্লেমিং তারার তালিকা তৈরীতে প্রত্যক্ষ অবদান রাখেন এবং এই তালিকাটিই হেনরি ড্র্যাপার তালিকা হিসেবে প্রকাশিত হয়। মাত্র ৯ বছরে ১০,০০০ এরও বেশি তারার তালিকা তৈরি করেছিলেন। এই গবেষণা কাজের সময় তিনি ৫৯টি গ্যাসীয় নীহারিকা, ৩১০ এরও বেশি বিষমতারা এবং ১০টি নবতারা আবিষ্কার করেন। ১৯০৭ সালে তিনি ২২২ টি বিষমতারার একটি তালিকা প্রকাশ করেন যার সবগুলোই তিনি আবিষ্কার করেছিলেন।
১৯৮৮ সালে মিসেস. ফ্লেমিং হার্ভার্ড প্লেটের উপর একটি হর্সহেড নীহারিকা আবিষ্কার করেন যার নাম কখন ছিল বি২৩১২। এটি একটি উজ্জ্বল নীহারিকা ছিল পরবর্তীকালে যার নাম দেয়া হয়েছে আইসি-৪৩৪। তিনি বলেন যে এই নীহারিকার একটি একটি অর্ধবৃত্তাকার indentation। তিনিউ আবিষ্কার করেন যে এর ব্যাস ৫ মিনিট এবং জেটা অরিয়নিস নামক তারাটি থেকে তা ৩০ মিনিট দূরত্বে অবস্থিত।
হায়দার আকবর খান রনো

হায়দার আকবর খান রনো ( ৩১ আগস্ট ১৯৪২ - ১১ মে ২০২৪) ছিলেন বাংলাদেশের বিশিষ্ট বামপন্থী নেতা এবং কমিউনিস্ট আন্দোলনের অন্যতম প্রবাদ পুরুষ। তিনি বাংলাদেশের কমিউনিস্ট পার্টির প্রেসিডিয়াম সদস্য ছিলেন। তিনি একাধারে তাত্ত্বিক, বুদ্ধিজীবী এবং বহু গ্রন্থের লেখক। তিনি বাংলা একাডেমির কাছ থেকে ২০২২ সালে বাংলা একাডেমি সাহিত্য পুরস্কার লাভ করেন।
হায়দার আকবর খান রনো ১৯৪২ সালের ৩১ আগস্ট ব্রিটিশ ভারতের কলকাতায় জন্মগ্রহণ করেন। রনোর পৈতৃক নিবাস নড়াইলের বরাশুলা গ্রামে। তার মা কানিজ ফাতেমা মোহসীনা বেগম রোকেয়া প্রতিষ্ঠিত সাখাওয়াত মেমোরিয়াল স্কুলের প্রথম ব্যাচের শিক্ষার্থী ছিলেন। তার বাবা হাতেম আলী খান ছিলেন সড়ক ও জনপথ বিভাগের প্রধান প্রকৌশলী।তার ছোট ভাই প্রয়াত হায়দার আনোয়ার খান জুনো ছিলেন বামপন্থী রাজনীতিবিদ ও মুক্তিযোদ্ধা এবং বিপ্লবী ছাত্র ইউনিয়নের প্রতিষ্ঠাতা-সভাপতি। তিনি আরও ছিলেন গণসংস্কৃতি ফ্রন্টের সভাপতি এবং বাংলাদেশ-কিউবা মৈত্রি সমিতির সভাপতি। প্রখ্যাত রাজনীতিবিদ সৈয়দ নওশের আলী তার নানা।
রনো যশোর জিলা স্কুল, রাজশাহী কলেজিয়েট স্কুল ও সেন্টগ্রেগরী স্কুলে পড়াশোনা করেছেন। ১৯৫৮ সালে সেন্টগ্রেগরী স্কুল হতে ম্যট্রিক এবং ১৯৬০ সালে নটরডেম কলেজ হতে আই এস সি পাশ করেন। ১৯৬০ সালে তিনি ঢাকা বিশ্ববিদ্যালয়ে পদার্থ বিজ্ঞান বিভাগে ভর্তি হন। কিন্তু কারাবাস ও অন্যান্য কারণে এই বিষয়ে পাঠ সম্পন্ন করতে পারেননি। পরে কারাগারে অবস্থানকালে আইনশাস্ত্রে ব্যাচেলর ডিগ্রী লাভ করেন। হাইকোর্টের সনদও লাভ করেছিলেন। কিন্তু পরে ওকালতি পেশা গ্রহণ করেননি।
ঢাকা বিশ্ববিদ্যালয়ের পদার্থ বিজ্ঞান বিভাগের ছাত্র থাকা কালীন তিনি গোপন কমিউনিস্ট পার্টির সাথে সংশ্লিষ্ট হন। ১৯৬২ সালের সামরিক শাসন বিরোধী আন্দোলনের মাধ্যমে তার সক্রিয় রাজনীতি শুরু। তিনি ১৯৬৯ এর গণ অভ্যুত্থানের অন্যতম সংগঠক ছিলেন। তিনি ছিলেন পূর্ব পাকিস্তান ছাত্র ইউনিয়নের সাধারণ সম্পাদক। ১৯৭০ সালে তিনি পূর্ব পাকিস্তান শ্রমিক ফেডারেশনের সাধারণ সম্পাদক নির্বাচিত হন। ১৯৭১ সালের মুক্তিযুদ্ধের সময়ের রণাঙ্গনের সৈনিক এবং মুক্তিযুদ্ধের অন্যতম সংগঠক ও নেতা। ১৯৭২ সালে তিনি অন্যান্য রাজননৈতিক সহকর্মীদের সঙ্গে মিলে বাংলাদেশের কমিউনিস্ট পার্টি (লেনিনবাদী) গঠন করেন। ১৯৭৯ সালে দলের নাম পরিবর্তন করে বাংলাদেশের ওয়ার্কার্স পার্টি নামকরণ করা হয়। ১৯৭৯-৮৪ সাল পর্যন্ত তিনি পার্টির সাধারণ সম্পাদক ছিলেন। তিনি ১৯৮২-১৯৯০ এর সামরিক শাসন বিরোধী আন্দোলন ও ১৯৯০ এর গণ অভ্যুত্থানের অন্যতম সংগঠক ও নেতা ছিলেন। রাজনৈতিক কারণে তাকে চারবার কারারুদ্ধ হতে হয়েছিল এবং সাতবার আত্মগোপনে যেতে হয়েছিল।
২০০৬ সালে রনো ১৪১১ বঙ্গাব্দের প্রথম আলো বর্ষসেরা বই পুরস্কার পান। তিনি আন্তর্জাতিক মুদ্রা তহবিল এবং বিশ্বব্যাংকের বিরুদ্ধে কথা বলেছেন। ২০১২ সালে তিনি বাংলাদেশের কমিউনিস্ট পার্টির প্রেসিডিয়াম সদস্য হন।
জেট প্রপালশন ল্যাবরেটরি

জেট প্রপালশন ল্যাবরেটরি ন্যাশনাল অ্যারোনটিক্‌স অ্যান্ড স্পেস অ্যাডমিনিস্ট্রেশন বা নাসা'র জন্য মনুষ্যবিহীন নভোযান তৈরি এবং পরিচালনা করে থাকে। যুক্তরাষ্ট্রের ক্যালিফোর্নিয়ার পাসাডেনায় এটি অবস্থিত। অবশ্য এই কাজটি জেপিএল লা কানাডা ফ্লিনট্রিজ নামক অন্য একটি সংস্থার সাথে মিলিতভাবে করে থাকে। এটি যুক্তরাষ্ট্রের লস অ্যাঞ্জেল্‌সে অবস্থিত।
স্মৃতিবর্ধনবিদ্যা

স্মৃতিবর্ধনবিদ্যা বা Mnemonic (উচ্চারণ: ) এক ধরনের স্মৃতি সহায়িকা যা পুরোপুরিই শিক্ষা সংশ্লিষ্ট কাজে ব্যবহৃত হয়। মানুষের মন অর্থহীন শত শত ধারাবাহিক উপাত্তও মনে রাখতে পারেনা, কিন্তু যদি উপাত্তের মধ্যে স্থান-কাল, ব্যক্তি বা অন্য বিশেষ কোন উপাদান সংশ্লিষ্ট অর্থ নিহিত থাকে তবে তা সহজেই তার মনে গেঁথে যায়। এই মূলনীতির উপর ভিত্তি করেই স্মৃতিবর্ধনবিদ্যা কাজ শুরু করে থাকে। এই বিদ্যা কেবলমাত্র পৌনঃপুনিকতা নির্ভর নয় বরং আত্মস্থ উপাত্তের তালিকা এবং সহজে মনে রাখার মূলগত পদ্ধতির মধ্যে সমন্বয় সাধনের উপর এর সফলতা অনেকাংশেই নির্ভর করে। অর্থাৎ মানব মনে একটি অর্থবহ ধারাবাহিকতার আবহ সৃষ্টি করাই এই বিদ্যার প্রাথমিক কাজ। এই ধারাবাহিকতার সাথে সম্মিলন ঘটতে হয় মানুষটির শব্দার্থবিদ্যার প্রসারের। এভাবে প্রয়োজনীয় সবকিছুর সামঞ্জস্যপূর্ণ সমন্বয়ের মাধ্যমেই এটি একটি সক্রিয় স্মৃতি সহায়িকা হিসেবে আত্মপ্রকাশ করতে পারে।
"Mnemonic" শব্দটি প্রাচীন গ্রীক শব্দ μνημονικός থেকে উৎপত্তি লাভ করেছে যার অর্থ "স্মৃতি সংক্রান্ত"। এর সাথে নিমোসাইন (Mnemosyne) শব্দটি সংশ্লিষ্ট যার অর্থ "স্মৃতিচিহ্ন"। গ্রিক পুরাণে নিমোসাইন হল মূসার মা'র নাম। এই দুইটি শব্দই আবার "নেমা" (Mnema) শব্দটিকে নির্দেশ করে। এর অর্থও স্মৃতি। স্মৃতিবর্ধনবিদ্যা চর্চার প্রথম যে দলিলটি পাওয়া যায় তা হলো সিসারো রচিত দ্য ওরেটর গ্রন্থে উল্লেখিত স্থানের পদ্ধতি।
সিসারো

মার্কাস টুলিয়াস সিসারো (আইপিএ: (জানুয়ারি ৩, ১০৬ খ্রিস্টপূর্ব - ডিসেম্বর ৭, ৪৩ খ্রিস্টপূর্ব) প্রাচীন রোমের বিখ্যাত বাগ্মী, কূটনীতিবিদ, রাজনৈতিক তত্ত্ব বিশারদ, আইনজ্ঞ এবং দার্শনিক। তাকে অনেকেই লাতিন ভাষার শ্রেষ্ঠ বাগ্মী এবং প্রবন্ধ রচয়িতা হিসেবে আখ্যা দিয়ে থাকেন।
খৃস্টপূর্ব প্রথম শতাব্দীর শেষভাগের সবচেয়ে উল্লেখযোগ্য ঘটনা ছিল প্রজাতান্ত্রিক রাষ্ট্রব্যবস্থার জয়যাত্রা। সিসারো নিজে একজন আদর্শবাদী রাজনৈতিক তত্ত্ব বিশারদ হিসেবে সবসময়ই প্রজাতন্ত্রের দীর্ঘায়ু কামনা করতেন এবং বিভিন্নভাবে উৎসাহ যোগাতেন। একজন বাস্তববাদী কূটনীতিবিদ হওয়া সত্ত্বেও তাকে বেশ কয়েকবার নীতির পরিবর্তন করতে হয়; অবশ্য এর কারণ ছিল পরিবর্তনশীল রাজনৈতিক আবহ। তা সত্ত্বেও তিনি ছিলেন প্রজাতন্ত্রের প্রথম সারির একজন নাগরিক। অস্থিরতা, যদিও তা একজন রাজনীতিবিদের জন্য খুবই স্বাভাবিক, তবুও এটি বিরাজ করেছিলো তার সমগ্র জীবন ব্যাপী।
সিসারো কর্তৃক অন্যদের লেখা প্রায় ৮০০ টি এবং সিসারোর কাছে লেখা প্রায় ১০০ টি চিঠি বর্তমানে পাওয়া যায়।
প্যারালাল লাইভস

গ্রিক লেখক প্লুটার্ক প্যরালাল লাইভ্‌স-এর মাধ্যমে বিখ্যাত সব গ্রিক এবং রোমান ব্যক্তিদের জীবনী রচনা করে গেছেন। এখন পর্যন্ত এই জীবনীগুলোই সবচেয়ে নির্ভরযোগ্য হিসেবে চিহ্নিত হয়ে আসছে। এর আরেক ইংরেজি নাম হচ্ছে:Lives of the Noble Greeks and Romans বা মহান গ্রিক এবং রোমানদের জীবন। এতে মোট ২৩ জোড়া জীবনী রয়েছে যার প্রতি জোড়ায় একজন গ্রিক এবং একজন রোমানের জীবনী সন্নিবেশিত আছে। এছাড়াও ৪ জনের জীবনী জোড়াবিহীনভাবে আছে। অর্থাৎ মোট ৫০ জন ব্যক্তির জীবনী নিয়ে এই রচনা। জীবনীর পাশাপাশি ঐ ব্যক্তির সময়কার পারিপার্শ্বিক অবস্থাও এই জীবনীগুলোতে উঠে এসেছে।
নিচের ছকে প্লুটার্ক রচিত জীবনীমালার কিছু অনলাইন ঠিকানা দেয়া হয়েছে:
ড্রাইডেন প্রথম সম্পাদক যিনি সম্পূর্ণ প্লুটার্ক রচিত জীবনীমালা ইংরেজিতে প্রকাশ করেন। সপ্তদশ শতাব্দীর এই অনুবাদ এই ওয়েবসাইটে পাওয়া যাবে: এমআইটি আর্কাইভ্‌স । নিচের ছকে যেখানে "ড" চিহ্নিত আছে তার মানে; ড্রাইডেনের অনুবাদের সংযোগ দেয়া হয়েছে।
গুটেনবার্গ প্রকল্প প্লুটার্কের জীবনীমালার সংকলন প্রকাশ করেছে। দেখুন: গুটেনবার্গে প্লুটার্কের রচনা, লেখক-৩৪২ এবং ১৪১১৪ নম্বর ই-টেক্স্‌ট
একটি সম্পূর্ণ সংগ্রহ: গুটেনবার্গের প্লুটার্ক সংগ্রহ
ছকে যেখানে "গ" চিহ্নিত আছে তার মানে তা গুটেনবার্গে সংযোগ দিচ্ছে।
ল্যাকাস কার্টিয়াস ওয়েবসাইট। দেখুন: ল্যাকাস কার্টিয়স ওয়েবসাইট
"ল" দ্বারা এই ওয়েবসাইটের সংযোগ দেয়া হয়েছে।
পারসিয়াস প্রকল্প কিছু অনুবাদ করেছে: পারসিয়াস প্রকল্প
"প" দ্বারা এই সাইটের সংযোগ দেয়া হয়েছে।
গাণিতিক সৌন্দর্য

বেশির ভাগ গণিতবিদ তাদের কাজে নান্দনিক তৃপ্তি খুঁজে পান। তারা গণিত বা গণিতের কোন নির্দিষ্ট রূপকে "সুন্দর" উপাধি দিয়ে এই তৃপ্তি প্রকাশ করেন। কখনো কখনো গণিতবিদেরা গণিতকে শিল্পের সাথে, নিদেনপক্ষে একধরনের সৃষ্টিশীল কাজের তুলনা করে থাকেন। গণিতের সাথে সঙ্গীত ও কবিতা-র তুলনাও বিরল নয়।
বারট্রান্ড রাসেল গণিতের সৌন্দর্যকে এভাবে প্রকাশ করেন:
সঠিক দৃষ্টিতে দেখলে গণিত শুধু তথ্য নয়, বরং এক পরম সৌন্দর্য ধারণ করে, যে সৌন্দর্য ভাস্কর্যের মত শীতল ও নিরাভরণ, যা আমাদের চরিত্রের দুর্বল দিককে আকর্ষণ করে না, যা চিত্রকর্ম বা সঙ্গীতের মত জমকালো সাজসজ্জাবহুল নয়, কিন্তু তারপরেও যেটি মহিমান্বিতভাবে বিশুদ্ধ, এবং যেটি এমন এক কঠোর উৎকর্ষের সামর্থ্য রাখে, যা কেবলমাত্র সর্বশ্রেষ্ঠ শিল্পকর্মের পক্ষেই উপস্থাপন করা সম্ভব। কবিতার মত গণিতেও নিশ্চিতভাবেই পুলক, পরমানন্দ এবং মানুষের চেয়ে বড় কিছুর আভাসের বিশুদ্ধ নির্যাস পাওয়া সম্ভব, যা হল চরম উৎকর্ষের কষ্টিপাথর।
পল এর্ডশ গণিতের অনির্বচনীয়তা (ineffability) সম্পর্কে তাঁর মত দেন এভাবে: 
সংখ্যা সুন্দর কেন? এ যেন বেটহোফেনের নবম ঐকতানিক সঙ্গীত (সিম্ফনি) সুন্দর কেন, তা জিজ্ঞেস করার মত। যদি আপনি সংখ্যা কেন সুন্দর তা বুঝতে না পারেন, তাহলে অন্য কেউ আপনাকে তা বলে দিতে পারবে না। আমি জানি যে সংখ্যা সুন্দর। যদি সংখ্যা সুন্দর না হয়, তাহলে অন্য কোনও কিছুই সুন্দর নয়।
গণিত শিক্ষা

গণিতের শিক্ষাদান ও শিক্ষাগ্রহণ সম্পর্কিত যাবতীয় পদ্ধতি ও প্রতিষ্ঠিত রেওয়াজ বা রীতিনীতি গণিত শিক্ষা বিষয়ের আওতাধীন। এছাড়া গণিত প্রশিক্ষকেরা শিক্ষাপ্রদান সহজ করে এমন হাতিয়ারের ব্যাপারেও আগ্রহী।
ঐতিহাসিক যুগভেদে বিভিন্ন সংস্কৃতি ও দেশে গণিত শিক্ষা প্রদানকারীরা নানা ধরনের লক্ষ্য অর্জন করতে চেয়েছেন। এগুলির মধ্যে রয়েছে:
ইয়োহানেস ইয়েনসেন

ইয়োহানেস ভিলহেল্ম ইয়েনসেন (জানুয়ারি ২০, ১৮৭৩ – নভেম্বর ২৫, ১৯৫০) একজন ডেনীয় ঔপন্যাসিক, কবি এবং প্রাবন্ধিক। তিনি ১৯৪৪ সালে সাহিত্যে নোবেল পুরস্কার পান। তার সাহিত্যে ডারউনের তত্ত্ব অনুসারে মানব বিবর্তনের ধারায় মানুষের উন্নতি প্রাধান্য পেয়েছে। তার সবচেয়ে বিখ্যাত সাহিত্যকর্মের মধ্যে রয়েছে: কংগেন্‌স ফাল্ড (১৯০০ - ০১) যা নেদার‌ল্যান্ডের সাহিত্যে সবচেয়ে বিখ্যাত ঐতিহাসিক উপন্যাস এবং ডেন লাংগে রেজসে (১৯০৮ - ২২) যাতে তিনি বাইবেলে উল্লেখিত কাহিনীসমূহকে বিবর্তনবাদের প্রেক্ষিতে পুনরায় ফুটিয়ে তুলেছেন।
ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের "ফারসো" গ্রামে জন্মগ্রহণ করেন। তার বাবা "হান্স ইয়েনসেন" ছিলেন জেলার পশু চিকিৎসক। মা'র নাম "মারি ক্রিস্টিন ইয়েনসেন"। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে "এল্‌স মেরি উলরিককে" বিয়ে করেন। পারিবারিক জীবনে তিনি তিন ছেলের জনক ছিলেন।
দ্য নিউ ইয়র্ক টাইমস

দ্য নিউ ইয়র্ক টাইমস (The New York Times) মার্কিন যুক্তরাষ্ট্রের নিউ ইয়র্ক শহর থেকে প্রকাশিত একটি দৈনিক পত্রিকা। আর্থার অক্‌স সুল্‌ৎসবার্গার প্রকাশক এবং এর মালিক দ্য নিউ ইয়র্ক টাইম্‌স কোম্পানি। কোম্পানিটি আরও ১৫টি সংবাদপত্র প্রকাশ করে, যাদের মধ্যে "ইন্টারন্যাশনাল হেরাল্ড ট্রিবিউন" ও "বস্টন গ্লোব" অন্যতম। "দ্য নিউ ইয়র্ক টাইম্‌স" যুক্তরাষ্ট্রের সর্ববৃহৎ মেট্রোপলিটান পত্রিকা। কাঠখোট্টা অবয়ব ও অঙ্গসজ্জার জন্য পত্রিকাটির ডাকনাম "the Gray Lady", তবে এটিই যুক্তরাষ্ট্রের সবচেয়ে গুরুত্বপূর্ণ দৈনিক, এবং একে দেশটির "ঘটনাধারী পত্রিকা" বা "newspaper of record" বলে অভিহিত করা হয়। অনেকে পত্রিকাটিকে ছোট করে "টাইম্‌স" নামে ডাকেন, তবে এতে "দ্য টাইম্‌স" (The Times) নামে যুক্তরাজ্য থেকে প্রকাশিত দৈনিকটির নামের সাথে বিভ্রান্তি ঘটার সম্ভাবনা থাকে।
১৮৫১ খ্রিস্টাব্দের ১৮,সেপ্টেম্বর “ইউইয়র্ক ডেইলি টাইমস্” নামে প্রথম সংখ্যাটি প্রকাশিত হয়।
উমর ইবনে আবদুল আজিজ

উমর ইবনে আবদুল আজিজ ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ০৫ ফেব্রুয়ারি ৭২০, ১৬ রজব ১০১ হিজরি) () উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের পঞ্চম খলিফা বলে থাকেন। তাকে 'উমাইয়া সাধু'বলা হয়। তিনি ইসলামের ইতিহাসে দ্বিতীয় উমর নামে পরিচিত ছিলেন। তাকে ইসলামের প্রথম মুজাদ্দিদ বলে গণ্য করা হয়।
উমর সম্ভবত ৬৮০ নাগাদ মদীনায় জন্মগ্রহণ করেন। তার পিতা আবদুল আজিজ ইবনে মারওয়ান শহরের ধনী উমাইয়া গোত্রের সদস্য ছিলেন এবং তার মা উম্মে আসিম বিনতে আসিম খলিফা উমর ইবনে আল-খাত্তাবের (রাজত্বকাল ৬৩৪-৬৪৪) নাতনি ছিলেন। খলিফা উমরের কাছ থেকে তার উত্তরাধিকার পরবর্তীতে দ্বিতীয় উমর এবং ঐতিহ্যবাহী মুসলিম উৎসগুলি তাকে অন্যান্য উমাইয়া শাসকদের থেকে আলাদা করার জন্য অনেক বেশি জোর দিয়েছে। তাঁর জন্মের সময়, উমাইয়াদের আরেকটি শাখা, সুফিয়ানিরা দামেস্ক থেকে খিলাফত শাসন করেছিল। যখন খলিফা প্রথম ইয়াজিদ এবং তার পুত্র ও উত্তরসূরি দ্বিতীয় মুয়াবিয়া যথাক্রমে ৬৮৩ ও ৬৮৪ সালে দ্রুত মৃত্যুবরণ করেন, তখন খিলাফত জুড়ে উমাইয়া কর্তৃত্বের পতন ঘটে এবং মদিনাসহ হেজাজের উমাইয়াদের প্রতিদ্বন্দ্বী খলিফা আবদুল্লাহ ইবনে আল-জুবায়েরের সমর্থকরা বিতাড়িত করে। উমাইয়া নির্বাসিতরা সিরিয়ায় আশ্রয় নিয়েছিল, যেখানে অনুগত আরব গোত্ররা রাজবংশকে সমর্থন করতো। উমরের দাদা প্রথম মারওয়ান শেষ পর্যন্ত এই গোত্রদের দ্বারা খলিফা হিসাবে স্বীকৃত হন এবং তাদের সহায়তায় সিরিয়ায় উমাইয়া শাসন পুনরুদ্ধার করেন।
উমর ইবনে আবদুল আজিজ ছিলেন আল্লাহভীরু ও জ্ঞানতাপস। তিনি বাল্যকালে তার পিতার সাথে মিশর গমন করেন ও সেখানে প্রাথমিক শিক্ষা লাভ করেন।তিনি মদিনা থেকে কুরআন, তাফসির ও আরবি সাহিত্য বিষয়ে পাণ্ডিত্য অর্জন করেন।তিনি খলিফা আবদুল মালিকের তনয়া ফাতিমাকে বিবাহ করেন।তাঁর মাতা ছিলেন হযরত উমর (রা.) এর পৌত্রী উম্মু আসিম।
হামিদুর রহমান (চিত্রশিল্পী)

হামিদুর রহমান (জন্ম: ১৯২৮-মৃত্যু: নভেম্বর ১৯, ১৯৮৮) ছিলেন বাংলাদেশের প্রখ্যাত চিত্রশিল্পী। তিনিই ভাষা আন্দোলনের স্মৃতিমাখা শহীদ মিনারের নকশা করেন। ১৯৮০ সালে তিনি একুশে পদক লাভ করেন।
১৯২৮ সালে পুরনো ঢাকার ইসলামপুরে হামিদুর রহমান জন্মগ্রহণ করেন। তার পিতা মির্জা ফকির মোহাম্মদ ও মাতা জামিলা খাতুন এবং চাচা ঢাকার শেষ বাইশ পঞ্চায়েতের নেতা মির্জা আবদুল কাদের সরদার। তার বড় ভাই আবু নাসের আহমদ ছিলেন পূর্ববঙ্গ চলচ্চিত্র সমিতির ব্যক্তিত্ব, মেজ ভাই নাজির আহমেদ ছিলেন পূর্ববঙ্গের চলচ্চিত্র বিকাশের উদ্যোক্তা, ছোট ভাই সাঈদ আহমদ ছিলেন নাট্যব্যক্তিত্ব ও লেখক।
তিনি ঢাকা আর্টস স্কুল (বর্তমান চারুকলা ইন্সটিটিউট) থেকে চিত্রকলার উপর প্রাথমিক শিক্ষা সম্পন্ন করেন ও পরবর্তীকালে উচ্চশিক্ষার জন্য বিদেশ যান। তিনিই প্রথম বাংলাদেশি হিসেবে চিত্রকলার উপরে উচ্চশিক্ষার্থে ইউরোপ যান। প্যারিসের ইকোল দ্যা বোজ আর্টস শিক্ষাগ্রহণ করেন। এরপরে লন্ডনের সেন্ট্রাল স্কুল অব আর্টস অ্যান্ড ডিজাইন থেকে ডিপ্লোমা ডিগ্রী অর্জন করেন তিনি। ১৯৫৬ সালে তিনি দেশে ফিরে আসেন। ১৯৫৮ সালে যুক্তরাষ্ট্রে যান। ১৯৫৯-১৯৬০ পর্যন্ত তিনি "পেনসিলভিয়া অ্যাকাডেমি অব ফাইন আর্টস"- চিত্রকলা বিষয়ে গবেষণায় নিযুক্ত ছিলেন।
হামিদুর রহমানকে শহীদ মিনারের নকশা করার কাজ দেয়ার পর থেকেই তিনি ভাষা আন্দোলনকে কেন্দ্রীয়ভাবে ধারণ করে এমন কোন নকশা করতে চেয়েছিলেন। তিনি অনুভূমিক ও উল্লম্ব আকারের কাঠামোর মাধ্যমে পুরো বাঙালির পরিচয়কে বের করে আনতে চেয়েছিলেন। কেন্দ্রীয় কাঠামোর উভয়দিকে চারটি স্তম্ভের মাধ্যমে একটি একত্রীত স্তম্ভের ভারসাম্য এবং সাদৃশ্য রক্ষা করার ব্যবস্থা করেন। প্রকৃত নকশাতে তিনি স্টেইনড কাচের মধ্যে হাজারো চোখের ন্যায় গঠনও এঁকেছিলেন, যার মধ্য দিয়ে সূর্যালোক এসে সামনের মর্মরখচিত মেঝেকে ভোর থেকে গোধূলী পর্যন্ত আলোকিত করে রাখবে। এর বেসমেন্টে তিনি ১৫০০ বর্গফুটের একটি ফ্রেস্কোর কাজও করতে চেয়েছিলেন।
হামিদুর রহমানের রূপকল্পনা অনুসারে ১৯৬২ সালের ১২ই ফেব্রুয়ারি কিছুটা পরিবর্তিত আকারেই শহীদ মিনারের নির্মাণকাজ আরম্ভ হয়। ১৯৬৩ সালের ২১শে ফেব্রুয়ারি নতুন শহীদ মিনারের উদ্বোধন করা হয়।
খ্যাতনামা শিল্পী নভেরা আহমেদ এই নকশায় হামিদুর রহমানকে সার্বিকভাবে সহযোগিতা করেন। কিন্তু সরকারিভাবে তার নাম না থাকায় শহীদ মিনারের নকশায় হামিদুর রহমানের সাথে তার অবদান বিতকির্ত রয়েছে।
এছাড়াও হামিদুর রহমান বেশকিছু নান্দনিক চিত্রকর্ম অঙ্কন করেন।
১৯৮৮ সালের ১৯শে নভেম্বর কানাডার মন্ট্রিলে হামিদুর রহমান মৃত্যুবরণ করেন।
১৯৮০ সালে হামিদুর রহমান একুশে পদক লাভ করেন।
শিল্পচর্চায় অবদানের ফলে হামিদুর রহমান দেশে-বিদেশে পুরস্কৃত ও সম্মানিত হয়েছেন। ১৯৭২ সালে "মাদার অ্যান্ড স্মোক" চিত্রের জন্য তিনি 'ন্যাশনাল এক্সিবিশন অব বাংলাদেশী পেইন্টার্স' থেকে শ্রেষ্ঠ পুরস্কার লাভ করেন। পরবর্তীতে তার "ফ্লাওয়ার ইন মাই বডি" চিত্র ইরানের '৫ম তেহরান দ্বিবার্ষিক'-এ প্রথম পুরস্কার লাভ করে। কমনওয়েলথ পেইন্টার্স এক্সিবিশনে শ্রেষ্ঠ পুরস্কার হিসেবে সম্মানিত হয় তার অঙ্কিত "বোট"। ১৯৬২ সালে তার "সানফ্লাওয়ার" চিত্রটি পাকিস্তানের রাওয়ালপিণ্ডিতে 'ন্যাশনাল এক্সিবিশন অব পেইন্টিংস অ্যান্ড স্কালপচার্স'-এ শ্রেষ্ঠ পুরস্কার লাভ করে। ১৯৭০ সালে পাকিস্তান সরকার তাকে 'প্রেসিডেন্ট অ্যাওয়ার্ড অব প্রাইড অব পারফরমেন্স ফর পেইন্টিং' পদক প্রদান করলেও হামিদুর রহমান কর্তৃক প্রত্যাখাত হয়।
চিত্রশিল্পে বিশেষ অবদানের জন্য ২০০৭ সাল থেকে প্রতিবছর হামিদুর রহমানের পরিবার থেকে তার নামাঙ্কিত "হামিদুর রহমান পুরস্কার" প্রদান করা হয়। বেঙ্গল ফাউন্ডেশন এই পুরস্কার প্রদানের দায়িত্বে থাকে।
আনোয়ার পাশা (লেখক)

আনোয়ার পাশা (১৫ এপ্রিল ১৯২৮ - ১৪ ডিসেম্বর ১৯৭১) ছিলেন একজন বাংলাদেশি কবি ও কথাসাহিত্যিক। তার পিতার নাম হাজী মকরম আলী আর মাতার নাম সাবেরা খাতুন। ১৯৭১ সালের ১৪ ডিসেম্বর বাংলাদেশের স্বাধীনতা যুদ্ধ চলাকালে ঢাকার মিরপুরের বধ্যভূমিতে পাকিস্তান সেনাবাহিনীর সহযোগী আল বদর বাহিনীর সদস্যদের হাতে তিনি নিহত হন।
আনোয়ার পাশা মুর্শিদাবাদ জেলার বহরমপুর মহকুমার রাঙ্গামাটি চাঁদপাড়া ইউনিয়নের অন্তর্গত ডবকাই গ্রামে জন্মগ্রহণ করেন। বাংলা সন অনুযায়ী তার জন্ম হয় ২ বৈশাখ ১৩৩৫ সনে। তিনি ১৯৪৬ সালে ভাবতা আজিজিয়া উচ্চ মাদ্রাসা থেকে মাদ্রাসা পরীক্ষায় প্রথম বিভাগে কৃতকার্য হন। কিন্তু ১৯৪৮ সালে আই এ পরীক্ষা দিয়ে পাশ করেন বহরমপুর কৃষ্ণনাথ কলেজ থেকে। এরপর তিনি চলে আসেন রাজশাহী কলেজে। এখান থেকে বাংলা সাহিত্যে স্নাতক পাশ করেন ১৯৫১ সালে এবং কলকাতা বিশ্ববিদ্যালয় থেকে বাংলা সাহিত্যেই স্নাতকোত্তর সম্মাননা অর্জন করেন।
মানিকচক হাই মাদ্রাসায় শিক্ষকতার মাধ্যমে আনোয়ার পাশার কর্মজীবন শুরু হয়। পরে তিনি ১৯৫৪ সালে ভাবতা আজিজিয়া হাই মাদ্রাসায় এবং ১৯৫৭ সালে সাদিখান দিয়ার বহুমুখী উচ্চ মাধ্যমিক বিদ্যালয়ে শিক্ষকতা করেন। ১৯৫৮ সালে তিনি পাবনা এডওয়ার্ড কলেজে প্রভাষক হিসেবে যোগ দেন এবং পরবর্তীতে এ কলেজেরই বাংলা বিভাগের অধ্যাপক হিসেবে কর্মরত থাকেন।
১৯৬৬ সালে ঢাকা বিশ্ববিদ্যালয়ের বাংলা বিভাগে অস্থায়ী প্রভাষক হিসেবে যোগদান করেন। পরে ১৯৬৯ সালে অধ্যাপক মুনীর চৌধুরী অধ্যক্ষ থাকাকালে তিনি স্থায়ী প্রভাষক হন। ১৯৭০ সালে তিনি জ্যেষ্ঠ প্রভাষক পদে পদোন্নতি পান। মৃত্যুর পূর্ব পর্যন্ত তিনি এখানেই কর্মরত ছিলেন।
১৯৭১ সালের ১৪ ডিসেম্বর পাকিস্তান সেনাবাহিনীর সাহায্যকারী আল বদর গোষ্ঠীর একটি দল তাকে বিশ্ববিদ্যালয় আবাসন থেকে চোখ বেঁধে নিয়ে যায় এবং মিরপুর শহীদ বুদ্ধিজীবী স্মৃতিসৌধের নিকট হত্যা করে। ঢাকা বিশ্ববিদ্যালয়ের জামে মসজিদের পাশে তাকে সমাধিস্থ করা হয়।
৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
আনোয়ার পাশা ছিলেন কবি, ঔপন্যাসিক ও প্রাবন্ধিক। তার সাহিত্যকর্মে ফুটে ওঠে দেশাত্মবোধ, মননশীলতা এবং প্রগতিশীল ও অসাম্প্রদায়িক চিন্তাচেতনার। তার সাহিত্য জীবনের সূচনা ছাত্রাবস্থায়। রাজশাহী কলেজে বিএ শ্রেণিতে পড়ার সময় তিনি "হাস্নাহেনা" শিরোনামে একটি রম্যরচনা প্রকাশ করেন। বাংলাদেশের মুক্তিযুদ্ধ নিয়ে রচিত প্রথম উপন্যাস "রাইফেল রোটি আওরাত" রচনার জন্য তিনি মরণোত্তর স্বাধীনতা পদকে ভূষিত হন।
আনোয়ারুল হক

আনোয়ারুল হক (জুলাই ১৮, ১৯১৮-নভেম্বর ১৮, ১৯৮১) ছিলেন বাংলাদেশী চিত্রশিল্পী। তৎকালীন "পূর্ব পাকিস্তান সরকারি আর্ট ইন্সটিটিউট" (বর্তমানে চারুকলা ইন্সিটিটিউট) গড়ে তোলার পেছনে তার ভূমিকা ছিল। প্রতিষ্ঠিত হওয়ার পর থেকেই উক্ত প্রতিষ্ঠানের শিক্ষক হিসেবে দায়িত্ব পালন করেন এবং শিক্ষক হিসেবে সুনাম অর্জন করেন।
১৯৪৫ সালে সর্বভারতীয় শিল্পকলা প্রতিযোগিতায় 'জল রঙ চিত্রে' শ্রেষ্ঠ শিল্পীর সম্মান লাভ করেন।
আন্দালীব সাদানী

ডঃ আন্দালীব সাদানী (মার্চ ১, ১৯০৪-জুলাই ২৯, ১৯৬৯) ফার্সি ও উর্দু সাহিত্যের এক জন খ্যাতনামা কবি, গল্পকার, গবেষক এবং সমালোচক। তার প্রকৃত নাম ওয়াজাহাদ হোসেন। ১৯৪৫-১৯৬৯ পর্যন্ত তিনি ঢাকা বিশ্ববিদ্যালয়ে উর্দু ও ফার্সি বিভাগে অধ্যাপনা করেছেন। তিনি ১৯৬৯ সালের ২৯ জুলাই ঢাকায় মৃত্যুবরণ করেন।
আন্দালীব সাদানীর প্রকাশিত গ্রন্থের সংখ্যা প্রায় বারোটি।
সর্বশেষ গ্রন্থের জন্য তিনি ১৯৬৮ সালে দাউদ পুরস্কার লাভ করেন।
উইকিমিডিয়া ফাউন্ডেশন

উইকিমিডিয়া ফাউন্ডেশন একটি আন্তর্জাতিক অলাভজনক প্রতিষ্ঠান। এর প্রধান কার্যালয় মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহরে। প্রাথমিকভাবে প্রতিষ্ঠানটির কার্যক্রম ফ্লোরিডাতে শুরু করা হয় এবং সেই রাজ্যের আইন অনুযায়ী এটি প্রতিষ্ঠা করা হয়েছিল। উইকিমিডিয়া ফাউন্ডেশন ইন্টারনেট ভিত্তিক বেশকিছু সমন্বিত উইকি প্রকল্প পরিচালনা করে থাকে। এর মধ্যে রয়েছে উইকিপিডিয়া, উইকিঅভিধান, উইকিউক্তি, উইকিবই (উইকিশৈশবসহ), উইকিউপাত্ত, উইকিমিডিয়া কমন্স, উইকিপ্রজাতি, উইকিসংবাদ, উইকিবিশ্ববিদ্যালয়, উইকিমিডিয়া ইনকিউবেটর এবং । প্রকল্পগুলির মধ্যে অন্যতম প্রধান ইংরেজি উইকিপিডিয়া, বিশ্বব্যাপী সর্বাধিক ভিজিট করা প্রথম ১০টি সাইটের একটি।
জুলাই ২০, ২০০৩ সালে উইকিপিডিয়ার সহপ্রতিষ্ঠাতা জিমি ওয়েলস আনুষ্ঠানিকভাবে উইকিমিডিয়া প্রতিষ্ঠার ঘোষণা দেন, যিনি বোমিস নামের প্রতিষ্ঠানটির তত্ত্বাবধায়নে উইকিপিডিয়া পরিচালনা করছিলেন।
২০১৩ সালে, সু গার্ডনার নির্বাহী পরিচালক ছিলেন।
২০১৫ সালে, প্যাট্রিসিও লরেন্ট উইকিমিডিয়া ফাউন্ডেশন বোর্ডের চেয়ারম্যান ছিলেন।
২০১৬ সালে, ক্যাথরিন মাহের নির্বাহী পরিচালক হন।
২০১৮ সালে, মারিয়া সেফিদারি বোর্ডের চেয়ারম্যান।
২০২২ সালে ক্যাথরিন মাহের স্থলাভিষিক্ত হয়ে মারিয়ানা ইস্কান্দার প্রধান নির্বাহী কর্মকর্তা হন।
উইকিমিডিয়া ফাউন্ডেশনের ট্রাস্টি বোর্ড ফাউন্ডেশনের সমস্ত অর্থনৈতিক বিষয়গুলির চূড়ান্ত কর্তৃত্ব বহন করে। ২০০৮ সাল থেকে এটি দশ জন সদস্য নিয়ে গঠিত হয়। যেখানে,
ফাউন্ডেশনের একটি রয়েছে, বিশেষজ্ঞদের একটি আন্তর্জাতিক নেটওয়ার্ক যারা আইন, সাংগঠনিক উন্নয়ন, প্রযুক্তি, নীতি এবং আউটরিচ সহ বিভিন্ন ক্ষেত্রে ফাউন্ডেশনকে নিয়মিত অর্থপূর্ণ সহায়তা দিতে সম্মত হয়েছে।
যে তারিখে উইকিমিডিয়ার কোন প্রকল্প আনুষ্ঠানিকভাবে প্রকাশ করা হয়েছে অথবা বেটা সংস্করণ ব্যবহারের জন্য উন্মুক্ত করা হয়েছে সেই তারিখটি প্রকাশের তারিখ কলামে দেখানো হয়েছে।
উইকিমিডিয়া ফাউন্ডেশন নিজস্ব হার্ডওয়্যার রক্ষণাবেক্ষণ করে। এটি মিডিয়াউইকি প্ল্যাটফর্মসহ অন্যান্য অনেক প্রকল্প পরিচালনায় ব্যবহৃত হয়।
উইকিমিডিয়া প্রকল্পগুলো বিশ্বব্যাপী তার কার্যক্রম পরিচালনা করে থাকে। সাংগঠনিক কার্যক্রম সফলভাবে পরিচালনা করার জন্য উইকিমিডিয়া তার সহায়ক সংগঠনের একটি আন্তর্জাতিক নেটওয়ার্ক তৈরি করার লক্ষ্যে কাজ করে যাচ্ছে।
উইকিমিডিয়া ফাউন্ডেশনের স্থানীয় চ্যাপ্টার হচ্ছে আত্মনির্ভরশীল সংগঠন যারা উইকিমিডিয়া ফাউন্ডেশনের সাথে একই লক্ষ্যে বিশ্বাসী এবং সেই লক্ষ্য অর্জনে সহায়তা করার জন্য নির্দিষ্ট ভৌগোলিক পরিসীমায় কাজ করে থাকে। এই স্থানীয় চ্যাপ্টারগুলো উইকিমিডিয়া ফাউন্ডেশন, উইকিমিডিয়া সম্প্রদায় এবং উইকিমিডিয়া প্রকল্পগুলোকে নানাভাবে সহায়তা করে থাকে, যথা- অনুদান সংগ্রহ, স্থানীয় অনুষ্ঠানসমূহ আয়োজন এবং উন্মুক্ত তথ্য, উইকি সংস্কৃতি ও উইকিমিডিয়া সম্পর্কে সাধারণ মানুষের কাছে তথ্য পৌঁছে দেওয়া ও সচেতনতা তৈরি।
গণিতের ক্ষেত্রসমূহ

গণিতের ক্ষেত্র হলো ইতিহাসের সবচেয়ে বিভাজিত বিষয়গুলোর একটা। প্রতিনিয়ত গণিতের নতুন নতুন ক্ষেত্র তৈরি হচ্ছে। গণিতের ক্ষেত্রগুলোর প্রকারভেদের জন্য বিভিন্ন পরিকল্পনা করা হয়েছে। তাদের অনেকগুলোর মধ্যে মিল রয়েছে। তবে নতুন নতুন ক্ষেত্র আর নতুন আবিস্কৃত সংযোগ গুলোর জন্য এই ভাগ বাড়ছে।
সাধারণত গণিতকে দুই ভাগে ভাগ করা যায়। বিশুদ্ধ গণিত ও ব্যবহারিক গণিত। বিশুদ্ধ গণিতে সাধারণত তত্ত্ব নিয়ে আলোচনা করা হয় এবং ব্যবহারিক গণিতে সাধারণত দৈনন্দিন জীবনের সমস্যার সমাধান নিয়ে আলোচনা করা হয়। তবে এই বিভাজন স্পষ্ট নয়। কেননা অনেক ক্ষেত্র বিশুদ্ধ গণিত হিসেবে প্রতিষ্ঠিত হলেও ব্যবহারিক দুনিয়ার সমস্যা সমাধানে সরাসরি কাজে লেগে যায। আরো বড় বিভাজন যেমনঃ বিচ্ছিন্ন গণিত ও গণনার গণিত সাম্প্রতিক সময়ের তৈরি।
নবতারা

নবতারা মহাপ্লাবনসম একটি পারমাণবিক বিস্ফোরণ যা কোন শ্বেত বামন তারার গাত্রে হাইড্রোজেনের বিবৃদ্ধির মাধ্যমে সংগঠিত হয়। এর ইংরেজি প্রতি শব্দ Nova star।
রঙের তালিকা

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা করা অসম্ভব। তাই ইংরেজি তালিকাটিই অনুসরণ করতে বলা হলো। সাথে অর্থাৎ ইংরেজি নামের পাশে বন্ধনীর মাঝে বাংলা নাম উল্লেখ করা হলো। সবগুলোর বাংলা নাম নেই। যেগুলোর আছে সেগুলোর ক্ষেত্রে দেয়া হয়েছে।
এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে।
এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ।
<nowiki>*</nowiki> More than one hex triplet is possible.
জি-স্পট

গ্রাফেনবার্গ স্পট বা জি-স্পট হচ্ছে যোনিপথের একটি কল্পিত অংশবিশেষ যা মূত্রথলির নিচে অবস্থিত হয়েছে। এর নামকরণ করা হয়েছে জার্মান স্ত্রী-রোগ বিশেষজ্ঞ আর্নেস্ট গ্রাফেনবার্গ-এর নামানুসারে। তার মতে যোনিপথের শুরু হতে ১-৩ ইঞ্চির মাঝেই জি-স্পটের অবস্থান। তবে জি-স্পটের অস্তিত্ব এবং নারীদের নির্গমনের কোন প্রমাণ পাওয়া যায়নি।
আর্নেস্ট গ্রাফেনবার্গের অভিমত অনুযায়ী জি-স্পট হচ্ছে যোনিপথের সেই ক্ষুদ্রাংশ যা সামান্য স্পর্শে বা চাপে নারীদেহে প্রচণ্ড যৌন উত্তেজনার সৃষ্টি করে। অধিকাংশ নারীর ক্ষেত্রে তখনই রাগমোচন শুরু হয় যখন জি-স্পটে চাপ বা ঘর্ষণ অনুভূত হয়। যদিও জি-স্পটে বারংবার চাপ প্রয়োগ করা হলে এটি মুত্রনালীকে মূত্র সঞ্চালনে উদ্দীপ্ত করে। কিন্তু পরিপূর্ণ যৌনমিলনের জন্য জি-স্পট-এর সঠিক ব্যবহার আবশ্যক।
যদিও জি-স্পটের অস্তিত্ব এবং পুরুষের বীর্যের ন্যায় রাগমোচনের সময় নারীদের নিঃসরণের কোন প্রমাণ পাওয়া যায়নি তথাপি এ বিষয়ে বিতর্ক চলমান রয়েছে। জি-স্পট সংক্রান্ত গবেষণা ১৯৪০ এর দশক থেকেই চলে আসছে। এর অস্তিত্ব, অবস্থান এবং সংজ্ঞার স্বপক্ষে এবং বিপক্ষে বহু বিতর্ক বিদ্যমান।
কাতারের জাতীয় পতাকা

কাতারের জাতীয় পতাকার () অনুপাত ১১:২৮। এটি মেরুন বর্ণের; এর পতাকাদন্ডের দিকের অংশে একটি চওড়া খাঁজকাটা সাদা অংশ রয়েছে। এটিই বিশ্বের একমাত্র পতাকা যার প্রস্থ দৈর্ঘ্যের দ্বিগুণেরও বেশি।
কাতারের পতাকার বর্ণগুলির তাৎপর্য হলো
পতাকাটি চালু হয় ১৯৭১ সালের জুলাই ৯ তারিখে। এটির নকশা বাহরাইনের জাতীয় পতাকার অনুরূপ, কেবল অনুপাত ও বর্ণগুলি আলাদা। মেরুন বর্ণের অংশটি আসলে লাল ছিলো, কিন্তু প্রথম পতাকাটি রঙ করার পর রোদে শুকাতে দেয়া হয়, এবং লাল অংশটি ফিকে হয়ে মেরুন হয়ে যায়। পতাকার প্রারম্ভিক নির্মাতার কাছে এই মেরুন বর্ণটি ভালো লাগায় সেটাকেই পতাকার মূল বর্ণ হিসাবে বেছে নেয়া হয়। এই বিশেষ মেরুন বর্ণ এখন 'কাতার লাল' নামে পরিচিত।
বাহরাইনের জাতীয় পতাকা

বাহরাইনের জাতীয় পতাকা () র বামে পতাকাদন্ডের দিকে একটি সাদা অংশ এবং ডানে একটি লাল অংশ আছে। দুই অংশ একটি খাঁজকাটা রেখা দ্বারা বিভক্ত। রেখাটি ৫টি ত্রিভুজাকৃতির অংশ নিয়ে গঠিত।
বাহরাইনের পুরাতন সকল পতাকাই পুরাপুরি লাল বর্ণের ছিল। তবে ঊনবিংশ শতকে পতাকায় একটি সাদা অংশ যোগ করা হয়, যা পার্শ্ববর্তী দেশগুলির সাথে শান্তি চুক্তির প্রতীক হিসাবে কাজ করে। কোণাযুক্ত খাঁজকাটা রেখাটি যোগ করা হয় বাহরাইনের পতাকাকে অন্যান্য রাজ্যের পতাকা হতে আলাদা করার জন্য।
২০০২ সালের আগে পর্যন্ত পতাকায় ৫টির অধিক কোণা ছিল। কিন্তু ২০০২ সালে এটির সংস্কার করে ৫টি ত্রিভুজাকার অংশ যোগ করা হয়।
বন্দে আলী মিয়া

বন্দে আলী মিয়া (১৭ই জানুয়ারি ১৯০৬ - ২৭শে জুন ১৯৭৯) ছিলেন একজন স্বনামধন্য বাংলাদেশি কবি, ঔপন্যাসিক, শিশু-সাহিত্যিক, সাংবাদিক ও চিত্রকর।
বন্দে আলী মিয়া পাবনা জেলার রাধানগর গ্রামে এক নিম্নমধ্যবিত্ত পরিবারে জন্মগ্রহণ করেন। পিতা মুন্সী উমেদ আলী ছিলেন পাবনা জজকোর্টের একজন নিম্ন পদের কর্মচারী।
তিনি রাধানগর মজুমদার একাডেমি (স্কুল অ্যান্ড কলেজ) পাবনা থেকে ১৯২৩ সালে ম্যাট্রিকুলেশন পাস করে কলকাতা আর্ট একাডেমিতে ভর্তি হন এবং ১ম বিভাগে উত্তীর্ণ হন। ১৯২৫-এ ইসলাম দর্শন পত্রিকায় সাংবাদিক হিসেবে যোগদান করেন। ১৯৩০ থেকে ১৯৪৬ পর্যন্ত কলকাতা কর্পোরেশন স্কুলে শিক্ষকতা করেন। তাঁর কলকাতা যাপনের কালে বন্দে আলী মিয়া রবীন্দ্র-নজরুলের সান্নিধ্য লাভ করেন। তখন তাঁর প্রায় ২০০ খানা গ্রন্থ প্রকাশিত হয়। সে সময় বিভিন্ন গ্রামোফোন কোম্পানিতে তাঁর রচিত পালাগান ও নাটিকা রের্কড আকারে কলকাতার বাজারে বিশেষ জনপ্রিয়তা অর্জন করে। ১৯৬৪-র পর প্রথমে ঢাকা বেতারে ও পরে রাজশাহী বেতারে চাকরি করেন।
তিনি তাঁর কবিতায় পল্লী প্রকৃতির সৌন্দর্য বর্ণনায় নৈপুণ্যের পরিচয় প্রদান করেছেন। প্রকৃতির রূপ বর্ণনায় তিনি ছিলেন সিদ্ধহস্ত। তাঁর রচিত শিশুতোষ গ্রন্থ আজও অমর হয়ে আছে।
তার উলেস্নখযোগ্য গ্রন্থগুলোর হলো।
★ নীল অন্ধকার
শিশু সাহিত্যে উল্লেখযোগ্য অবদানের জন্য তিনি ১৯৬২ সালে বাংলা একাডেমি পুরস্কার এবং ১৯৬৫ সালে প্রেসিডেন্ট পুরস্কার, ১৯৭৮ সালে রাজশাহীর উত্তরা সাহিত্য মজলিস পদক লাভ করেন। তিনি ১৯৮৮ সালে মরণোত্তর একুশে পদকে ভূষিত হন। ১৯৬৭ সালে পাকিস্তান সরকার কর্তৃক প্রাইড অফ পারফরম্যান্স পুরস্কার লাভ করেন সাহিত্যে উল্লেখযোগ্য অবদান এর জন্য।
১৯৭৯ সালের ২৭শে জুন রাজশাহীতে তাঁর মৃত্যু হয়।
প্লেটোর অ্যাকাডেমি

"প্লেটোর অ্যাকাডেমি" বা "অ্যাকাডেমি" ছিল প্রাচীন গ্রিসে অবস্থিত দার্শনিক আলোচনার অন্যতম একটি প্রতিষ্ঠান। বিশ্বের প্রাচীনতম বিশ্ববিদ্যালয় বা শিক্ষা কেন্দ্র হলো "অ্যাকাডেমি"। গ্রিসের রাজধানী অ্যাথেন্সের "আকাদেমুস" নামক বাগানে, যেখানে গ্রিক দেব-দেবীর উদ্দেশ্যে পশু উৎসর্গ করা হতো, সেখানে আনুমানিক খ্রিষ্টপূর্ব ৩৮৫ সালে দার্শনিক প্লেটো এটি প্রতিষ্ঠা করেন। প্রাচীন গ্রিক দর্শনের পাদপীঠ "অ্যাকাডেমি"কে বাইজেন্টীয় সম্রাট জাস্টিনিয়ান ৫২৩ সালে বন্ধ করে দেন। পরবর্তীকালে প্রায়শঃই এই সালকে প্রাচীনকালের সমাপ্তি বলে উল্লেখ করা হয়।
লেনার্ড নিময়

লিওনার্ড নিময় (মার্চ ২৬, ১৯৩১ - ২৭ ফেব্রুয়ারি, ২০১৫) একজন মার্কিন অভিনেতা। তিনি স্টার ট্রেক সিরিজে মিস্টার স্পক চরিত্রে অভিনয়ের জন্য সবচেয়ে বিখ্যাত। এছাড়া তিনি অন্যান্য চলচ্চিত্রে অভিনয়, এবং বেশ কিছু চলচ্চিত্র ও টিভি সিরিজ পরিচালনা করেছেন। বস্টন শহরে জন্ম গ্রহণকারী নিময় ইউক্রেনীয় বংশোদ্ভূত, এবং ইহুদী ধর্মাবলম্বী।
প্যাট্রিক স্টুয়ার্ট

প্যাট্রিক স্টুয়ার্ট (জন্ম: ১৩ জুলাই, ১৯৪০) একজন ইংরেজ চলচ্চিত্র, টেলিভিশন ও মঞ্চ অভিনেতা, এবং হাডার্সফিল্ড বিশ্ববিদ্যালয় এর চ্যান্সেলর। অভিনয় জীবনের বিভিন্ন সময়ে, প্রায় ৫০ বছর ব্যাপ্তিকাল জুড়ে, শেক্সপিয়ারের নাটকের অভিনেতা হিসাবে স্টুয়ার্ট নন্দিত। তবে তিনি সিরিজে ক্যাপ্টেন জাঁ লুক পিকার্ড চরিত্রে অভিনয়ের জন্য বিখ্যাত। এছাড়া তিনি এক্স-মেন চলচ্চিত্র সিরিজের প্রফেসর হাভিয়ের চরিত্রে অভিনয় করেছেন। স্বল্পকেশ, ও মার্জিত কণ্ঠ তার অন্যতম প্রধান বৈশিষ্ট্য।
আর্থার মিলার

আর্থার অ্যাশার মিলার (১৭ অক্টোবর ১৯১৫ - ১০ ফেব্রুয়ারি ২০০৫) একজন মার্কিন নাট্যকার এবং প্রাবন্ধিক ছিলেন। তার জন্ম নিউ ইয়র্ক নগরে। ছাত্রজীবনেই নাটক লিখে বেশ কয়েকটি পুরস্কার পান। পরে বেতার নাটক লেখা শুরু করেন। ইহুদী বিরোধী মতবাদ সম্পর্কে লেখা "ফোকাস" (১৯৪৬) তার একটি অন্যতম নাটক। তার রচিত সবচেয়ে জনপ্রিয় নাটকগুলো হল "অল মাই সন্স" (১৯৪৭), "ডেথ অব আ সেলসম্যান" (১৯৪৯), "দ্য ক্রুসিবল" ও "আ ভিউ ফ্রম দ্য ব্রিজ" (১৯৫৫)। প্রথমোক্ত দুটি নাটক লেখার জন্য তিনি নিউ ইয়র্কের নাটক সমালোচনা সমিতির পুরস্কার লাভ করেন। "ডেথ অব আ সেলসম্যান" বইটির জন্য তিনি নাটকে পুলিৎজার পুরস্কার লাভ করেন।
১৯৪০-এর দশকের শেষভাগ থেকে ১৯৬০-এর দশকের শুরু পর্যন্ত মিলার সরকারের নজরে ছিলেন। পুলিৎজার পুরস্কার লাভের সময় তিনি হাউজ আন-আমেরিকান অ্যাক্টিভিটিজ কমিটির সামনে পরীক্ষিত হন এবং মেরিলিন মনরোকে বিয়ে করেন। ১৯৮০ সালে মিলার সেন্ট লুইস বিশ্ববিদ্যালয়ের লাইব্রেরি অ্যাসোসিয়েটস থেকে সেন্ট লুইস সাহিত্য পুরস্কার লাভ করেন। এছাড়া তিনি ১৯৯৯ সালে ডরথি ও লিলিয়ান গিশ পুরস্কার, ২০০২ সালে প্রিন্স অস্টুরিয়াস পুরস্কার, এবং ২০০৩ সালে জেরুসালেম পুরস্কার অর্জন করেন।
আঙ্গুর

আঙুর, আঙ্গুর বা দ্রাক্ষা (Vitis vinifera) হলো এক প্রকারের ফল যা লতা জাতীয় দ্রাক্ষালতা গাছে ফলে থাকে। দ্রাক্ষালতা গাছটি Vitaceae পরিবারের অন্তর্গত। ৬ হতে ৩০০টি পর্যন্ত আঙুর এক সাথে একই থোকায় ধরে থাকে। এর রঙ কালো, নীল, সোনালী, সবুজ, বেগুনি-লাল, বা সাদা হতে পারে। পাকা আঙুর সরাসরি খাওয়া হয়, বা এটি দিয়ে রস, জেলি, মদ, বা আঙুর-বীজের তেল তৈরি করা হয়।
আঙুরকে শুকিয়ে কিসমিস তৈরি করা হয়। বন্য আঙুরলতা অনেক ক্ষেত্রে পরগাছা হিসাবে অন্য গাছকে গ্রাস করে ফেলে।
স্বল্প পরিসরে আঙ্গুর চাষের জন্য বাড়তি জায়গার প্রয়োজন হয় না। বসতবাড়ীর আঙ্গিনায় যে স্থানে সকাল থেকে বিকাল পর্যন্ত রোদ থাকে অথচ পানি দাঁড়ায় না এমন জায়গা নির্বাচন করে আঙ্গুর চাষ করা যায়। যদি বাড়ির আশেপাশে বা আঙ্গিনায় জায়গা না থাকে বিশেষ করে শহর অঞ্চলে তারা বাড়ির ছাদে টবে আঙ্গুর চাষ করতে পারেন।
আঙ্গুরের পুষ্টিগুণ অনেক।
আমাদের দেশে রোগীর পথ্য হিসেবে আঙ্গুর ব্যাপক ব্যবহৃত হয়৷ এতে প্রোটিন, শর্করা, চর্বি, ক্যালসিয়াম, ফরফরাস, লৌহ, খনিজ, পটাশিয়াম, থায়ামিন, রিবোফ্লাবিন, ভিটামিন-এ, বি, সি উপাদান রয়েছে৷ তাছাড়া প্রতি ১০০ গ্ৰাম আঙ্গুর থেকে প্রায় ৪৫০ ক্যালরি শক্তি পাওয়া যায়৷
স্ক্যানডিয়াম

স্ক্যানডিয়াম (রাসায়নিক সংকেত:Sc পারমাণবিক সংখ্যা ২১) একটি মৌলিক পদার্থ। ।
পর্যায় সারণীর জনক হিসেবে খ্যাত দিমিত্রি মেন্দেলিয়েভ ১৮৬৯ সালে "একাবোরন" নামে একটি উপাদানের অস্তিত্বের কথা অনুমান করেছিলেন, যার পারমাণবিক ভর হতে পারে ৪০ থেকে ৪৮। ১৮৭৯ সালে লার্স ফ্রেদ্রিক নিলসন ও তার দল খনিজ ইউক্সেনিট ও গ্যাডোলিনিট থেকে এই উপাদানের খোঁজ পান। নিলসন ২ গ্রাম স্ক্যান্ডিয়াম অক্সাইড প্রস্তুত করেন। তিনি এই উপাদানের নামকরণ করেন "স্ক্যানডিয়াম", যা লাতিন শব্দ "Scandia" থেকে উদ্ভূত, যার অর্থ স্ক্যান্ডিনেভিয়া। নিলসন মেন্দেলিয়েভের ভবিষ্যদ্বাণী সম্পর্কে জ্ঞাত ছিলেন না, কিন্তু পার টিওডোর ক্লিভ প্রতিবেদনটি জানতে পারেন এবং মেন্দেলিয়েভকে জানান।
১৯৩৭ সালে ৭০০-৮০০° সেলসিয়াস তাপমাত্রায় পটাশিয়াম, লিথিয়াম, ও স্ক্যানডিয়াম ক্লোরাইডের তড়িৎ বিশ্লেষণের মাধ্যমে প্রথমবারের মত ধাতব স্ক্যানডিয়াম উৎপাদন করা হয়। ১৯৬০ সালে এক পাউন্ড ৯৯% খাঁটি স্ক্যানডিয়াম ধাতু উৎপাদন করা হয়। ১৯৭১ সালে অ্যালুমিনিয়াম সংকর ধাতু উৎপাদন শুরু হয়, যার পেটেন্ট ছিল মার্কিন যুক্তরাষ্ট্রের।
◑ এটি পর্যায় সারণির d ব্লকের সবচেয়ে কম ঘনত্বের মৌল।
◑ এটি শক্ত এবং কঠিন ধাতু।
◑ তাপ ও বিদ্যুৎ সুপরিবাহী। 
◑ এর আয়নীকরণ শক্তি s block মৌল অপেক্ষা বেশি হয়; কিন্তু p block মৌল অপেক্ষা কম।
◑ এটি তড়িৎ ধনাত্মক ধাতব মৌল।
◑ এটি একটি ডায়াম্যাগনেটিক মৌল।
◑ Sc অবস্থান্তর মৌল নয় (ব্যতিক্রমধর্মী)।
তামা

তামা একটি রাসায়নিক মৌল যার চিহ্ন Cu এসেছে ল্যাটিন শব্দ কিউপ্রাম (cuprum) থেকে এবং এর পারমাণবিক ক্রমাঙ্ক ২৯। তামা একটি নমনীয় ধাতু এবং এর তাপীয় ও বৈদ্যুতিক পরিবাহীতা খুব উঁচু দরের তাই অনেক বিজলিবাহী তারের মধ্যেই তামার তার থাকে । বিশুদ্ধ তামা খুব বেশি নরম ও নিজস্ব উজ্জ্বল বর্ণ সমন্বিত কিন্তু আবহাওয়ার সংস্পর্শে এর বাইরে একটি লালচে-কমলা বিবর্ণ স্তর তৈরী হয়। তামা ও তামার বহু মিশ্র ধাতু (যেমন ব্রোঞ্জ, পিতল ইত্যাদি) অনেক হাজার বছর ধরে মানুষের নিত্য সঙ্গী । প্রাচীনকালে তামার অনেক খনির অস্তিত্ব পাওয়া গেছে। তার মধ্যে সাইপ্রাস (লাতিনে Cyprus "ক্যুপ্রুস্‌") দ্বীপের খনিগুলো সবচেয়ে তাৎপর্যময়। অনেকের মতে তামার ইংরেজি নাম কপার (ল্যাটিন ভাষার এর নাম Cuprum "কুপ্রুম") শব্দটি এখান থেকে এসেছে।
ফরাসি রসায়নবিদ এম. বারথেলটের মতানুসারে মানুষ পাঁচ হাজার বছরেরও বেশি আগে থেকে তামার সাথে পরিচিত ছিল। অনেকের মতে আরও আগে থেকে এই পরিচয় ঘটেছিল। বহুকাল পূর্ব থেকেই ব্রোঞ্জ ছিল সর্বাধিক ব্যবহৃত ধাতু। এই ধাতুটি মূলত তামা এবং টিন-এর সংকর। এই দুই মৌলিক পদার্থ মানব সভ্যতার ইতিহাসে একটি বিশেষ যুগের নির্দেশনা প্রদান করে যাকে বলা হয় ব্রোঞ্জ যুগ। তামা, যুগ বিনির্মাণে কেন এতো গুরুত্বপূর্ণ ভূমিকা রেখেছিল তা ব্যাখ্যা করা যেতে পারে। প্রকৃতিতে তামার প্রাচুর্য মধ্যম ধরনের। প্রাথমিক যুগে মানুষ কেবল প্রকৃতিতে স্বাভাবিকভাবে প্রাপ্ত তামাই ব্যবহার করতো। কিন্তু পরবর্তীতে চাহিদা বৃদ্ধি পাওয়ায় আকরিক থেকে তামা নিষ্কাশনে বাধ্য হয় মানুষ। যেসব আকরিকে তামার আধিক্য রয়েছে তা থেকে এটি নিষ্কাশন বেশ সহজসাধ্য। খ্রিস্টপূর্ব ৩য় শতাব্দীতে নানাবিধ যন্ত্রপাতি তৈরীতে তামা ব্যবহৃত হতো। চিয়োপ্‌স-এর (cheops) মিশরীয় পিরামিড তৈরীতে পাথরের যে সুবৃহৎ খণ্ডগুলো ব্যবহৃত হয়েছে সেগুলো কাটতে তামার যন্ত্র ব্যবহার করা হয়েছিল।
ব্রোঞ্জ আবিষ্কার ছিল মানব সভ্যতার ইতিহাসে একটি বিপ্লব। এর পর পাথরের সব জিনিসপত্র ব্রোঞ্জ দিয়ে প্রতিস্থাপিত হয়। ৩৫০০ খ্রিস্টপূর্বাব্দেও ব্রোঞ্জের ব্যবহার ছিল বলে প্রমাণ পাওয়া গেছে। মাইসিনিয়ান যুগের সূচনাতে গ্রীসে ব্রোঞ্জের মূর্তি তৈরি বিশেষ প্রসার লাভ করেছিল। এটি ছাড়াও তামার অপর বিস্ময়কর সংকর হল পিতল। তামার সঙ্গে দস্তার আকরিক গলিয়ে এটি প্রস্তুত করা হয়। প্রাচীন মিশর, ভারত, অ্যাসিরীয়া, রোম ও গ্রীসে তামা, ব্রোঞ্জ ও পিতলের ব্যবহার জানা ছিল। অস্ত্র তৈরীতে তামা ও ব্রোঞ্জ উভয়টিই ব্যবহৃত হতো। আলতাই, সাইবেরিয়া এবং ট্রান্স ককেশাস অঞ্চলে খননকার্য চালিয়ে অষ্টম থেকে ষষ্ঠ শতাব্দীর ব্রোঞ্জ ও তামার ছুরি, তীরের ফলা, ঢাল, শিরস্ত্রাণ পাওয়া গেছে। গ্রীস।গ্রীসে ও রোম।রোমে তামা ও ব্রোঞ্জ দিয়ে ঢাল ও শিরস্ত্রাণ তৈরি হতো। তামার নানা গুরুত্ব রয়েছে :
কম্পিউটার কিবোর্ড

কিবোর্ড হলো টাইপরাইটারের ধারণা থেকে আসা এমন একটি ডিভাইস, যাতে কিছু বাটন বিন্যস্ত থাকে, যেটি মেকানিক্যাল লিভার অথবা ইলেক্ট্রনিক সুইচের মতো কাজ করে। কিবোর্ড হলো কম্পিউটারের প্রধান ইনপুট ডিভাইস। কিবোর্ডের কীসমূহে কী ছাপানো থাকে। কোনো চিহ্ন তৈরি করতে হলে এক বা একাধিক কী চাপতে অথবা চেপে ধরে রাখতে হবে। মাউস, টাচস্ক্রিন, পেন, ভয়েস রিকগনিশন আবিষ্কারের পরেও কিবোর্ড সবচেয়ে বেশি ব্যবহৃত এবং বহুমুখী ইনপুট ডিভাইস।
কী-বোর্ডে ৮৪ থেকে ১০১টি বা কোন কোন কী-বোর্ডে ১০৪ টি কী আছে। ব্যবহারের উপর ভিত্তি করে কী-বোর্ডকে মোটামুটি ৫টি ভাগে ভাগ করা যায়।
কী বোর্ডের উপরের দিকে বাম পার্শ্বে F1 থেকে F12 পর্যন্ত যে কীগুলো আছে এদের একত্রে ফাংশন কী বলে। এদের ফাংশন কী(একত্রে) বলার কারণ এদের মাধ্যমে নির্দিষ্ট কিছু কাজ করা যায় ।যেমন- কোন প্রোগ্রামের জন্য help অথবা কোন প্রোগ্রাম রান করানো ইত্যাদি কাজে এই কীগুলোর ব্যবহার করা হয়।
কী বোর্ডের ডান দিকে নিচে পৃথক ভাবে চারটি কী আছে। কোন কোন কী বোর্ডে উপরের দিকেও থাকে। কীগুলোর উপরে অ্যারো বা তীর চিহ্ন দেওয়া থাকে। যা দিয়ে খুব সহজেই কার্সরকে ডানে, বামে, উপরে এবং নিচে সরানো যায়। এগুলিকে আবার এডিট কীও বলে। কারণ টেক্সট এডিট করার কাজেও এ কীগুলো ব্যবহার করা হয়।
কী বোর্ডের যে অংশে ইংরেজি বর্ণমালা A থেকে Z পর্যন্ত মোট ২৬টি কী সাজানো থাকে সেই অংশকে আলফাবেটিক সেকশন/অংশ বলে।
কিবোর্ডের ডানদিকে ০ থেকে ৯ পর্যন্ত সংখ্যা লেখা যে কীগুলো রয়েছে তাকে নিউমেরিক কী বলে। এখানে +, -, *, / প্রভৃতি অ্যারিথমেটিক অপারেটর থাকে। এছাড়াও <, >, = লজিক্যাল অপারেটরগুলো কী বোর্ডে থাকে।
উল্লেখিত কী গুলো ছাড়া কী-বোর্ডের অন্যান্য কী সমূহ কোনো না কোনো বিশেষ কার্য সম্পাদন করে বলে এদেরকে বিশেষ কী বলা হয়-
এছাড়া মাল্টিমিডিয়া কিবোর্ডে আরও ৪ টি কী থাকেঃ
কিবট নামে একটি প্রতিষ্ঠান "কেবাব" নামে বাংলাদেশের প্রথম মেকানিক্যাল কিবোর্ড নিয়ে আসে ২০২২ সালে।
২০২৩ সালে বাংলাদেশে প্রথম কিবোর্ড কাস্টোমাইজেশন বা পরিবর্তন করার প্রতিযোগিতা "কিব শোডাউন" অনুষ্ঠিত হয়।
ক্যালকুলেটর

একটি বৈদ্যুতিক ক্যালকুলেটর সাধারণত গণনা সম্পাদন করতে ব্যবহৃত একটি বহনযোগ্য বৈদ্যুতিক যন্ত্র, এটা দিয়ে সাধারণ গাণিতিক সমস্যা থেকে শুরু করে জটিল গাণিতিক সমস্যা পর্যন্ত সমাধান করা যায়।
এটি প্রথম উদ্ভাবন করেন গণিতবিদ প্যাসকেল সলিড স্টেট ইলেকট্রনিক্স ১৯৬০ এর দশকের গোড়ার দিকে তৈরি হয়েছিল। পকেট আকারের ডিভাইসগুলি ১৯৭০ এর দশকে উপলব্ধ হয়েছিল। বিশেষত ইন্টেল ৪০০৪ পরে, প্রথম মাইক্রোপ্রসেসর জাপানী ক্যালকুলেটর সংস্থা বুজিকোমের জন্য ইন্টেল দ্বারা বিকাশ করা হয়েছিল।
এগুলি পরবর্তীতে পাইপট্রোলিয়াম শিল্পে (তেল ও গ্যাস) সাধারণভাবে ব্যবহৃত হয়। আধুনিক বৈদ্যুতিন ক্যালকুলেটরগুলি বিল্ট-ইন প্রিন্টারের সাহায্যে ডেস্কটপ মডেলগুলি অধ্যয়নের জন্য সস্তা ও ক্রেডিট কার্ড-আকারের মডেলগুলির থেকে পৃথক হয়।
সংহত সার্কিটগুলির অন্তর্ভুক্তি তাদের আকার এবং ব্যয় হ্রাস করার কারণে তারা ১৯৭০-এর দশকের মাঝামাঝি সময়ে জনপ্রিয় হয়ে ওঠে। সেই দশকের শেষের দিকে, দামগুলি সেই স্থানে নেমে গিয়েছিল যেখানে একটি সাধারণ ক্যালকুলেটর বেশিরভাগের পক্ষে সাশ্রয়ী ছিল এবং সেগুলি বিদ্যালয়ে ব্যবহার সাধারণ একটি বিষয় হয়ে উঠেছে।
আধুনিক ইলেকট্রনিক ক্যালকুলেটর সংখ্যা এবং আঙ্কিক অপারেশন জন্য বোতাম সঙ্গে একটি কীবোর্ড থাকে। এমনকি কিছু কিছু লিখতে প্রচুর সংখ্যক সহজ করতে ০০ এবং ০০০ বাটন থাকে। অধিকাংশ মৌলিক ক্যালকুলেটর প্রতিটি বাটনে শুধুমাত্র একটি ঠিকানা বা অপারেশন নির্ধারণ করুন। তবে, আরও নির্দিষ্ট ক্যালকুলেটর, একটি বাটন কী সমন্বয় অথবা বর্তমান হিসাব মোড সঙ্গে কাজ মাল্টি ফাংশন সম্পাদন করতে পারবেন। ক্যালকুলেটর সাধারণত ঐতিহাসিক ভ্যাকুয়াম প্রতিপ্রভ প্রদর্শন স্থানে আউটপুট হিসেবে তরল স্ফটিক প্রদর্শন আছে। প্রযুক্তিগত উন্নতি আরও বিস্তারিত দেখুন। যেমন ১/৩ হিসেবে ভগ্নাংশ দশমিক অনুমান হিসাবে প্রদর্শিত হয়, যেমন ০,৩৩৩৩৩৩৩৩ করতে বৃত্তাকার। এ ছাড়াও, যেমন ০.১৪২৮৫৭১৪২৮৫৭১৪ (১৪ উল্লেখযোগ্য পরিসংখ্যান) যা ১/৭ হিসাবে কিছু ভগ্নাংশ দশমিক আকারে চিনতে কঠিন হতে পারে; এর ফলে, অনেক বৈজ্ঞানিক ক্যালকুলেটর অভদ্র ভগ্নাংশ বা মিশ্র সংখ্যায় কাজ করতে পারবেন। ক্যালকুলেটর এছাড়াও মেমরিতে সংখ্যার ধারণ করার ক্ষমতা আছে। এর মধ্যে মৌলিক ধরনের একটি সময়ে শুধুমাত্র একটি সংখ্যা সঞ্চয়। আরও নির্দিষ্ট ধরনের ভেরিয়েবল মধ্যে প্রতিনিধিত্ব অনেক নম্বর সংরক্ষণ করতে পারবেন। ভেরিয়েবল এছাড়াও সূত্র নির্মাণের জন্য ব্যবহার করা যেতে পারে। কিছু মডেল আরও সংখ্যার ধারণ করার মেমরির ক্ষমতা প্রসারিত করার ক্ষমতা আছে; বর্ধিত ঠিকানা একটি অ্যারের ইনডেক্স হিসাবে উল্লেখ করা হয়। ক্যালকুলেটর শক্তি উৎসের একটি সুইচ বা বোতাম দিয়ে চালু ব্যাটারী, সৌর কোষ বা (পুরানো মডেলের জন্য) বিদ্যুৎ থাকে। কিছু মডেল এমনকি কোন বন্দরে বন্ধ বাটন আছে কিন্তু তারা, একটি মুহূর্ত জন্য কোন অপারেশন যাব সোলার সেল এক্সপোজার আচ্ছাদন, অথবা তাদের ঢাকনা বন্ধ, যেমন, বন্ধ করা কিছু উপায় প্রদান। বাঁকা ক্ষমতাপ্রাপ্ত ক্যালকুলেটর তাড়াতাড়ি কম্পিউটার যুগের সাধারণ ছিল।
প্রদর্শন যন্ত্র

প্রদর্শন যন্ত্র () এক ধরনের তথ্য-উপাত্ত বহির্গমন যন্ত্র (output device) যেখানে তথ্য-উপাত্তকে দৃশ্যমান রূপে উপস্থাপন করা হয়। এছাড়া অন্ধ ব্যক্তিদের জন্য ব্যবহৃত স্পর্শসংবেদী ইলেকট্রনীয় পর্দাতে দৃশ্যমান রূপের পরিবর্তে স্পর্শযোগ্য রূপে তথ্য-উপাত্ত উপস্থাপন করা হয়। যদি প্রদর্শনকারী যন্ত্রটিতে প্রবিষ্ট উপাত্ত ইলেকট্রনীয় সঙ্কেতের আকারে থাকে, তাহলে সেটিকে ইলেকট্রনীয় প্রদর্শন যন্ত্র (Electronic display device) বা সহজ ভাষায় ইলেকট্রনীয় পর্দা (Electronic display) বলে।
দূরদর্শন যন্ত্র তথা টেলিভিশনের পর্দা, পরিগণক যন্ত্র তথা কম্পিউটারের প্রদর্শন যন্ত্রের (মনিটরের) পর্দা, ইলেকট্রনীয় তাপমানযন্ত্র বা থার্মোমিটারের পর্দা, আধুনিক মোটরগাড়িতে চালকের বা যাত্রীর সম্মুখে অবস্থিত পর্দা, দূরালাপনী বা টেলিফোনের পর্দা, গণনাযন্ত্র তথা ক্যালকুলেটরের পর্দা, ডিজিটাল ঘড়ির পর্দা, ইত্যাদি প্রদর্শনকারী যন্ত্রের উদাহরণ।
একটি প্রদর্শন যন্ত্রের কার্যকারিতা সাধারণত তিনটি বৈশিষ্ট্যের উপর নির্ভরশীল, এর দৃষ্টিগ্রাহ্যতা, বোধগম্যতা ও সঙ্গতি। দৃষ্টিগ্রাহ্য পর্দাগুলি সহজে ও পরিস্কারভাবে দেখতে পারা যায়। দৃষ্টি আকর্ষণ করার জন্য পর্দাটিকে দৃষ্টিক্ষেত্রের মধ্যে থাকতে হয় এবং কোনও ভাবে পরিবর্তনশীল হতে হয়, যাতে মানুষেরা সহজেই এতে প্রদর্শিত চিত্রের নড়াচড়া বুঝতে পারে। বোধগম্য পর্দা মানুষকে প্রদর্শিত তথ্য-উপাত্তগুলি ন্যূনতম প্রয়াস ও বিলম্বের সাথে বুঝে নিতে এবং এর প্রেক্ষিতে ত্রুটির পরিমাণ সর্বোচ্চ নিয়ন্ত্রণ করে সঠিক সিদ্ধান্ত নিতে বা কর্মকাণ্ড নিয়ন্ত্রণ করতে সাহায্য করে। সঙ্গতিপূর্ণ প্রদর্শনকারী যন্ত্র সহজে সবাই ব্যবহার করতে পারে এবং এর বিন্যাস নিয়ে কোনও ভুল বোঝাবুঝির অবকাশ থাকে না।